
Atjaunojamo energoresursu izmantošana siltumnīcefekta gāzu emisiju samazināšanai. Līgums par projekta īstenošanu. Speciālie noteikumi

	APSTIPRINĀTS 
ar sabiedrības ar ierobežotu atbildību “Vides investīciju fonds”
2026. gada 15. jūlija rīkojumu Nr. 1.-6./26/22
“Atbalsts Latvijas elektroenerģijas tīkla jaudas pastiprināšanai”
 Līgums. Speciālie noteikumi



Līgums par 
projekta “AS “Sadales tīkls” elektroenerģijas tīkla jaudas paaugstināšana”
Nr. MF-2/1 īstenošanu

Speciālie noteikumi

Sabiedrība ar ierobežotu atbildību “Vides investīciju fonds”, reģistrācijas Nr. 40003339615 (turpmāk – Vides investīciju fonds), tās valdes priekšsēdētāja Gunta Skrodeļa personā, kurš rīkojas saskaņā ar statūtiem, no vienas puses, un 

Akciju sabiedrība “Sadales tīkls”, reģistrācijas Nr. 40003857687 (turpmāk – Finansējuma saņēmējs), tās tehniskā direktora Raimonda Skreba un finanšu direktores Kristīnes Sarkanes personās, kuri rīkojas saskaņā ar akciju sabiedrības “Sadales tīkls” valdes 2025. gada 14. oktobra Lēmumu Nr. 188/42, no otras puses,

turpmāk tekstā kopā – Puses, atsevišķi – Puse,

[bookmark: OLE_LINK18][bookmark: OLE_LINK19]pamatojoties uz Ministru kabineta 2026. gada 20. janvāra noteikumu Nr. 24 “Modernizācijas fonda finansēto projektu konkursa “Atbalsts Latvijas elektroenerģijas tīkla jaudas pastiprināšanai” nolikums” (turpmāk – Konkursa īstenošanu regulējošie Ministru kabineta noteikumi) 39. punktu, kā arī uz Vides investīciju fonda 2026. gada 6. maija lēmumu Nr. MF-2/1 par projekta “AS “Sadales tīkls” elektroenerģijas tīkla jaudas paaugstināšana” iesnieguma (ar identifikācijas Nr. MF-2/1) apstiprināšanu, 

vienojas par Modernizācijas fonda (turpmāk – MF) finansējuma piešķiršanu projektam “AS “Sadales tīkls” elektroenerģijas tīkla jaudas paaugstināšana” Nr. MF-2/1 (turpmāk – Projekts), Projekta īstenošanas kārtību un Projekta uzraudzību, noslēgt šādu līgumu (turpmāk – Līgums), nosakot, ka:

1. [bookmark: OLE_LINK20][bookmark: OLE_LINK21]Projekta īstenošanas rezultātā jāsasniedz, ka elektrotīklā nodotās atjaunīgās enerģijas apjoms pēc projekta īstenošanas beigu termiņa ir 20 000 MWh gadā.

2. Projekta īstenošanas periods ir 60 mēneši no Līguma spēkā stāšanās datuma.

3. Projekta izmaksu attiecināmības periods ir no 2025. gada 13. jūnija (izņemot 110 kilovoltu apakšstacijas, divu jaunu 110/20 kilovoltu apakšstaciju, viena 110 kilovoltu sadales punkta un vidsprieguma elektroiekārtu un elektrolīniju, kas saistītas ar apakšstaciju ieslēgšanu kopējā tīklā, izbūves izmaksas, ja tās saistītas ar iekārtu iegādi apakšstaciju izbūvei, kā arī izņemot izmaksas, kas radušās vispārīgo vienošanos ietvaros, ja tās saistītas ar Līguma ietvaros atbalstāmo aktivitāti) līdz Projekta īstenošanas perioda beigu datumam.

4. [bookmark: _Hlk195273602]Projekta attiecināmās izmaksas (turpmāk – Attiecināmās izmaksas) ir 40 000 000,00 EUR (četrdesmit miljoni eiro un 00 centi), no tām MF (budžeta apakšprogrammas 33.03.00 “Modernizācijas fonda projekti”) līdzekļi (turpmāk – Atbalsta summa) ir 100% no Attiecināmajām izmaksām, nepārsniedzot 40 000 000,00 EUR (četrdesmit miljoni eiro un 00 centi).

5. Pušu juridiskās adreses: 
5.1. Sabiedrība ar ierobežotu atbildību “Vides investīciju fonds”: Latgales iela 165, Rīga, LV-1019;
5.2. Akciju sabiedrība “Sadales tīkls”: Šmerļa iela 1, Rīga, LV-1006.

6. Finansējuma saņēmēja rekvizīti maksājumu veikšanai:
6.1. Kredītiestāde: AS “SEB Banka”;
6.2. Norēķinu konts: LV83 UNLA 0050 0088 2189 5.

7. Līgums sastāv no: 
7.1. Līguma Speciālajiem noteikumiem;
7.2. Līguma Vispārīgajiem noteikumiem un to pielikumiem;
7.3. Līguma neatņemama sastāvdaļa ir:
7.3.1. [bookmark: OLE_LINK7][bookmark: OLE_LINK8]Finansējuma saņēmēja iesniegtais projekta “AS “Sadales tīkls” elektroenerģijas tīkla jaudas paaugstināšana” iesniegums un tā pielikumi;
7.3.2. Vides investīciju fonda 2026. gada 6. maija lēmums Nr. MF-2/1 par projekta “AS “Sadales tīkls” elektroenerģijas tīkla jaudas paaugstināšana” iesnieguma (ar identifikācijas Nr. MF-2/1) apstiprināšanu.

8. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu, kas satur laika zīmogu. Pusēm ir pieejams abpusēji parakstīts Līgums elektroniskā formātā.

9. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz Pušu saistību pilnīgai izpildei.

10. Pušu paraksti:

	Vides investīciju fonda vārdā:
Sabiedrības ar ierobežotu atbildību “Vides investīciju fonds” valdes priekšsēdētājs
Guntis Skrodelis
(* paraksts)
	Finansējuma saņēmēja vārdā:
Akciju sabiedrība “Sadales tīkls” tehniskais direktors Raimonds Skrebs un finanšu direktore
Kristīne Sarkane
(* paraksts)



* DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

